ddrg/super_eurlex huggingface dataset:
DA Den Europæiske Unions Tidende L 343/78

RÅDETS AFGØRELSE (FUSP) 2017/2427

af 21. december 2017

om ændring af afgørelse 2010/231/FUSP om restriktive foranstaltninger over for Somalia

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 29,

under henvisning til Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (1),

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Rådet vedtog den 26. april 2010 afgørelse 2010/231/FUSP.

(2) Den 14. november 2017 vedtog De Forenede Nationers Sikkerhedsråd resolution 2385 (2017). Nævnte resolution indeholder en undtagelse fra indefrysningen af aktiver og fra forbuddet mod, at der stilles pengemidler, andre finansielle aktiver og økonomiske ressourcer til rådighed for hårdt tiltrængt humanitær bistand i Somalia fra FN, dens særorganisationer og programmer, humanitære organisationer med observatørstatus på FN's Generalforsamling, der yder humanitær bistand, og deres gennemførelsespartnere, herunder bilateralt eller multilateralt finansierede NGO'er, der deltager i FN's humanitære beredskabsplan for Somalia.

(3) Afgørelse 2010/231/FUSP bør derfor ændres i overensstemmelse hermed —

VEDTAGET DENNE AFGØRELSE:

Artikel 1

Artikel 6, stk. 6, i afgørelse 2010/231/FUSP affattes således:

»6. Stk. 1 og 2 finder ikke anvendelse på betaling af pengemidler, andre finansielle aktiver eller økonomiske ressourcer, som er nødvendige for at sikre, at FN, FN's særorganisationer og programmer, humanitære organisationer med observatørstatus på FN's Generalforsamling, der yder humanitær bistand, og deres gennemførelsespartnere, herunder bilateralt eller multilateralt finansierede NGO'er, der deltager i FN's beredskabsplan for Somalia, kan levere den hårdt tiltrængte humanitære bistand i Somalia i tide.«

Artikel 2

Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den 21. december 2017 På Rådets vegne M. MAASIKAS Formand

(1) EUT L 105 af 27.4.2010, s. 17.
(3)

Udviklingen i den nuværende epidemiologiske situation for afrikansk svinepest i populationen af tamsvin i Unionen bør indgå i vurderingen af den dyresundhedsmæssige risiko, som den nye sygdomssituation i visse medlemsstater og omkringliggende tredjelande udgør. For at målrette de dyresundhedsmæssige bekæmpelsesforanstaltninger, jf. gennemførelsesafgørelse 2014/709/EU, og for at forhindre yderligere spredning af afrikansk svinepest, uden at der samtidig opstår unødvendige forstyrrelser i samhandelen inden for Unionen, og uden at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til nævnte gennemførelsesafgørelse, ajourføres for at tage hensyn til ændringerne i den epidemiologiske situation for så vidt angår den pågældende sygdom i Polen.
4)

I bilag II foretages følgende ændringer i del II i standardveterinærcertifikatet: a) Punkt 3 affattes således: »[3. Fuglen(e) opfylder mindst en af følgende betingelser: (1) enten [Den/de kommer fra et tredjeland, der er opført i del 1 i bilag I eller del 1 i bilag II til Kommissionens forordning (EU) nr. 206/2010, og er blevet holdt under officielt tilsyn på de steder, der er angivet i rubrik I.11, i mindst 30 dage forud for afsendelsen og er blevet beskyttet effektivt mod kontakt med andre fugle] (1) eller [Den/de er blevet vaccineret den … [dd/mm/åååå] og genvaccineret den … [dd/mm/åååå] mod aviær influenza af subtype H5 og H7 inden for de sidste 6 måneder og senest 60 dage før afsendelsen ifølge producentens anvisninger. De(n) de anvendte vaccine(r) er ikke (en) levende vaccine(r) og er godkendt til den pågældende art i afsendelsestredjelandet eller som minimum i en EU-medlemsstat] (1) eller [Den/de har været holdt i isolation i mindst 10 dage forud for afsendelsen og er blevet testet med henblik på påvisning af aviær influenza-H5-antigen eller -genom og aviær influenza-H7-antigen eller -genom som foreskrevet i kapitel 2.3.4 i OIE's Manual of Diagnostic Tests and Vaccines for Terrestrial Animals, som regelmæssigt opdateret af OIE, i en prøve, der er udtaget den … [dd/mm/åååå] (tidligst på isolationsperiodens tredje dag)] og flyttes til en husstand eller andet opholdssted i Den Europæiske Union og må ikke tages med på skuer, messer, udstillinger eller anden samling af fugle i en periode på 30 dage efter indførslen til Unionen.] (1) eller [3. Ejeren/den person, der er ansvarlig for fuglen(e), har erklæret, at han/hun har indgået aftaler om de 30 dages karantæne efter indførslen til Unionen i en godkendt karantænefacilitet eller et godkendt karantænecenter, jf. artikel 6, stk. 1, i gennemførelsesforordning (EU) nr. 139/2013.]« b) Punkt 4.1 affattes således: »4.1. Fuglen(e) er (et) »selskabsdyr« som defineret i artikel 3, litra b), i forordning (EU) nr. 576/2013 bestemt til ikke-kommerciel transport.«
(4)

For at gennemføre de målsætninger, der er fastsat i direktiv 2010/40/EU, bør beføjelsen til at vedtage retsakter delegeres til Kommissionen i overensstemmelse med artikel 290 i traktaten om Den Europæiske Unions funktionsmåde, for så vidt angår de specifikationer, der er nødvendige for at sikre kompatibilitet, interoperabilitet og kontinuitet med henblik på indførelse og praktisk anvendelse af ITS i forbindelse med prioriterede foranstaltninger for en yderligere periode på fem år fra den 27. august 2017. Denne periode bør forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning (4). For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter —
DA Den Europæiske Unions Tidende C 439/5

RÅDETS AFGØRELSE

af 18. december 2017

om udnævnelse af tre medlemmer af Det Rådgivende Organ for Statistisk Styring på Europæisk Plan

(2017/C 439/03)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets afgørelse nr. 235/2008/EF af 11. marts 2008 om nedsættelse af Det Rådgivende Organ for Statistisk Styring på Europæisk Plan (1), særlig artikel 3,

under henvisning til udtalelse fra Europa-Kommissionen, og

ud fra følgende betragtninger:

(1) Rådet vedtog den 17. februar 2015 afgørelse 2015/C 70/03 (2) om udnævnelse af tre medlemmer af Det Rådgivende Organ for Statistisk Styring på Europæisk Plan (»organet«) for en periode på tre år fra den 1. februar 2015.

(2) Det er derfor nødvendigt at udnævne tre nye medlemmer, der skal indtage deres hverv ved udløbet af mandatperioden.

(3) I henhold til artikel 3, stk. 2, i afgørelse nr. 235/2008/EF vælges medlemmerne af organet blandt eksperter med særlig kompetence inden for statistik —

VEDTAGET DENNE AFGØRELSE:

Artikel 1

Følgende personer udnævnes til medlemmer som repræsentanter for Rådet i Det Rådgivende Organ for Statistisk Styring på Europæisk Plan for en periode på tre år fra den 1. februar 2018:

— Bart DE MOOR

— Jaume GARCIA

— Algirdas ŠEMETA.

Artikel 2

Denne afgørelse træder i kraft på tredjedagen efter offentliggørelsen i Den Europæiske Unions Tidende.

Udfærdiget i Bruxelles, den 18. december 2017. På Rådets vegne K. SIMSON Formand

(1) EUT L 73 af 15.3.2008, s. 17.

(2) Rådets afgørelse af 17. februar 2015 om udnævnelse af tre medlemmer af Det Rådgivende Organ for Statistisk Styring på Europæisk Plan (EUT C 70 af 27.2.2015, s. 2).
DA Den Europæiske Unions Tidende C 439/7

RÅDETS AFGØRELSE

af 18. december 2017

om udnævnelse af formanden for Det Rådgivende Organ for Statistisk Styring på Europæisk Plan

(2017/C 439/04)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets afgørelse nr. 235/2008/EF af 11. marts 2008 om nedsættelse af Det Rådgivende Organ for Statistisk Styring på Europæisk Plan (1), særlig artikel 3,

under henvisning til udtalelse fra Europa-Kommissionen,

under henvisning til godkendelse fra Europa-Parlamentet, og

ud fra følgende betragtninger:

(1) Rådet vedtog den 17. februar 2015 afgørelse 2015/C 70/04 (2) om udnævnelse af Martti HETEMÄKI som formand for Det Rådgivende Organ for Statistisk Styring på Europæisk Plan for en periode på tre år fra den 1. februar 2015.

(2) Det er derfor nødvendigt at udnævne en ny formand, der skal indtage sit hverv ved udløbet af mandatperioden.

(3) I henhold til artikel 3, stk. 3, i afgørelse nr. 235/2008/EF må formanden ikke være ansat i en medlemsstats statistiske kontor eller i Kommissionen —

VEDTAGET DENNE AFGØRELSE:

Artikel 1

Enrico GIOVANNINI udnævnes til formand for Det Rådgivende Organ for Statistisk Styring på Europæisk Plan for en periode på tre år fra den 1. februar 2018.

Artikel 2

Denne afgørelse træder i kraft på tredjedagen efter offentliggørelsen i Den Europæiske Unions Tidende.

Udfærdiget i Bruxelles, den 18. december 2017. På Rådets vegne K. SIMSON Formand

(1) EUT L 73 af 15.3.2008, s. 17.

(2) Rådets afgørelse af 17. februar 2015 om udnævnelse af formanden for Det Rådgivende Organ for Statistisk Styring på Europæisk Plan (EUT C 70 af 27.2.2015, s. 4).
Vurderingen af Polens reviderede mål viste, at disse er baseret på en planlagt reduktion af de fastlagte overflyvningsenhedsomkostninger i den anden referenceperiode med gennemsnitligt 0,1 % om året. Dette er under målet om en reduktion af de gennemsnitlige EU-dækkende fastlagte overflyvningsenhedsomkostninger i denne periode. I den samlede periode (første og anden referenceperiode) stiger de planlagte fastlagte overflyvningsenhedsomkostninger med gennemsnitlig 1,4 % pr. år. Dog er Polens reviderede mål for 2019 baseret på planlagte fastlagte overflyvningsenhedsomkostninger, som ligger betydeligt under (14,9 %) de gennemsnitlige fastlagte overflyvningsenhedsomkostninger i medlemsstater med operationelle og økonomiske vilkår, der ligner Polens. Med henvisning til, at de fastlagte overflyvningsenhedsomkostninger er på et tilfredsstillende niveau og de særlige omstændigheder, der forklarer den ugunstige udvikling for overflyvningsenhedsomkostningerne, herunder især de nødvendige sikkerhedsforanstaltninger, er Kommissionen af den opfattelse, at Polens reviderede mål for 2017, 2018 og 2019 alt i alt er i overensstemmelse med de EU-dækkende mål for det centrale præstationsområde »omkostningseffektivitet« i den anden referenceperiode.
(2)

Den 20. november 2017 vedtog Rådet afgørelse (FUSP) 2017/2161 (2), som ændrede afgørelse 2014/486/FUSP, forlængede mandatet indtil den 31. maj 2019 og fastsatte et finansielt referencegrundlag for EUAM Ukraine for samme periode.
1.

De i denne aftales artikel 149, stk. 3, omhandlede tærskler udgør for begge parter: a) 135 000 EUR for offentlige indkøbskontrakter og tjenesteydelseskontrakter, der indgås med statslige myndigheder, samt projektkonkurrencer, der indgås med disse myndigheder b) 209 000 EUR for offentlige indkøbskontrakter og tjenesteydelseskontrakter, der ikke er omfattet af pkt. a) c) 5 225 000 EUR for bygge- og anlægskontrakter d) 5 225 000 EUR for bygge- og anlægskontrakter i sektoren for forsyningsvirksomhed e) 5 225 000 EUR for koncessionskontrakter f) 418 000 EUR for offentlige indkøbskontrakter og tjenesteydelseskontrakter i sektoren for forsyningsvirksomhed g) 750 000 EUR for offentlige tjenesteydelseskontrakter vedrørende sociale og andre specifikke tjenesteydelser h) 1 000 000 EUR for tjenesteydelseskontrakter vedrørende sociale tjenesteydelser og andre specifikke tjenesteydelser i sektoren for forsyningsvirksomhed.
Punkt 1

»Landing« For EU-fiskerfartøjer i de kategorier, der er omfattet af landingsforpligtigelsen, som har licens i henhold til denne protokols bestemmelser, og som i marokkansk havn lander mere end de obligatoriske procenter af fangsterne, jf. datablad 1, 4, 5 og 6, nedsættes afgiften med 5 % for hvert landet ton ud over denne obligatoriske tærskel, som er gået via fiskemarkedet.
(4)

Den kompetente myndighed i Taiwan har indgivet en ansøgning om godkendelse af laboratorierne i Epidemiology Research Division og Biologics Division under Animal Health Research Institute i New Taipei City, og ANSES har udarbejdet og forelagt Kommissionen en positiv evalueringsrapport for disse to laboratorier dateret den 19. oktober 2016.
b)

Følgende indsættes som stk. 10: »10. I de tilfælde, hvor direktionen bestemmer, at omfanget af den anmodede møntudstedelse fra en eller flere af de anmodende medlemsstater i euroområdet kræver ændringer, indgiver den, efter høring af den pågældende medlemsstat, et begrundet forslag, som forklarer de krævede ændringer for Styrelsesrådet. I sådanne tilfælde vedtager Styrelsesrådet afgørelsen om godkendelse af omfanget af møntudstedelse for euroområdet uden ugrundet ophold.«
b)

Stk. 3, første afsnit, affattes således: »Det maksimale årlige beløb til godtgørelse af faktisk afholdte rejseudgifter i forbindelse med rejser foretaget af udvalgs- og underudvalgsformændene for at deltage i konferencer eller arrangementer vedrørende et emne af europæisk karakter, som henhører under deres udvalgs eller underudvalgs sagsområde, og som har en parlamentarisk dimension, er 4 358 EUR. Deltagelsen kræver forudgående tilladelse fra Parlamentets formand, efter at det er blevet kontrolleret, at der er midler til rådighed inden for rammerne af det ovennævnte maksimale beløb«.
DA Den Europæiske Unions Tidende L 344/38

RÅDETS GENNEMFØRELSESAFGØRELSE (EU) 2017/2437

af 18. december 2017

om forlængelse af mandatperioden for formanden for Den Fælles Afviklingsinstans

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1), særlig artikel 56, stk. 6,

under henvisning til forslag fra Europa-Kommissionen, og

ud fra følgende betragtninger:

(1) Forordning (EU) nr. 806/2014 trådte i kraft den 19. august 2014.

(2) Den 19. december 2014 vedtog Rådet gennemførelsesafgørelse 2014/943/EU (2) i overensstemmelse med artikel 56, stk. 6, i forordning (EU) nr. 806/2014, hvorved udnævntes den første formand for, en næstformand for samt fire yderligere fuldtidsmedlemmer af Afviklingsinstansen.

(3) I henhold til artikel 56, stk. 7, i forordning (EU) nr. 806/2014 har den første formand for Afviklingsinstansen, der udpeges efter nævnte forordnings ikrafttræden, en mandatperiode på tre år, der kan forlænges én gang med en periode på fem år.

(4) Den 29. november 2017 forelagde Kommissionen Europa-Parlamentet et forslag om forlængelse af mandatperioden for Elke KÖNIG, den første formand for Den Fælles Afviklingsinstans, for en periode på fem år fra den 23. december 2017. Europa-Parlamentet godkendte dette forslag den 12. december 2017 —

VEDTAGET DENNE AFGØRELSE:

Artikel 1

Mandatperioden for Elke KÖNIG, formand for Den Fælles Afviklingsinstans, forlænges for en periode på fem år fra den 23. december 2017.

Artikel 2

Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 18. december 2017. På Rådets vegne K. SIMSON Formand

(1) EUT L 225 af 30.7.2014, s. 1.

(2) Rådets gennemførelsesafgørelse 2014/943/EU af 19. december 2014 om udnævnelsen af formanden, næstformanden og de øvrige fuldtidsmedlemmer af Den Fælles Afviklingsinstans (EUT L 367 af 23.12.2014, s. 97).
(3)

Hensigtserklæringen, som er dateret den 27. april 2014, fastslog, at forlængelsen af jernbanen fra Katowice til Medyka først kan tages i drift i 2020. Denne forlængelse omfattes dog også af gennemførelsesafgørelse (EU) 2015/1111, og de berørte medlemsstater skal i henhold til artikel 5, stk. 7, i forordning (EU) nr. 913/2010 bygge godstogskorridoren senest to år efter offentliggørelsen af Kommissionens gennemførelsesafgørelse. På dette grundlag skal forlængelsen til Medyka være driftsklar senest den 7. juli 2017; dette svarer ikke til hensigten i medlemsstaternes brev. Gennemførelsesafgørelse (EU) 2015/1111 bør derfor ændres ved at fjerne henvisningen til forlængelse af godstogskorridoren Nordsøen-Østersøen til Medyka.
De 27 IETF-tekniske specifikationer anvendes i høj grad i forbindelse med internettet. De består af standarder og protokoller for oprettelse af et internet (Transmission Control Protocol/Internet protocol (TCP/IP), User Datagram Protocol (UDP), Domain Name System (DNS), Dynamic Host Configuration Protocol (DHCP), Simple Network Management Protocol (SNMP), Security Architecture for the Internet Protocol (IPsec) og Network Time Protocol (NTP)) standarder og protokoller for sikre forbindelser (Secure Shell-2 (SSH-2) Protocol, Transport Layer Security (TLS) Protocol and Internet X.509 Public Key Infrastructure Certificate og Certificate Revocation List (CRL) Profile (PKIX)) standarder og protokoller for oprettelse af et websted (Hypertext Transfer Protocol (HTTP), Upgrading to TLS Within HTTP/1.1, Uniform Resource Identifiers (URI), Uniform Resource Locator (URL), Uniform Resource Names (URN), File Transfer Protocol (FTP), 8-bit Unicode Transformation Format (UTF-8), JavaScript Object Notation (JSON)) standarder og protokoller for e-mail, kalender og nye applikationer (Simple Mail Transfer Protocol (SMTP), Internet Message Access Protocol (IMAP), Post Office Protocol — version 3 (POP3), Multipurpose Internet Mail Extensions (MIME), Network News Transfer Protocol (NNTP), Internet Calendaring and Scheduling Core Object Specification (iCalendar), vCard (VCF), Common Format and MIME Type for Comma-Separated Values (CSV)) og standarder og protokoller for applikationer til multimedie-streaming (Real-time Transport Protocol (RTP) and Session Initiation Protocol (SIP).
(7)

Af disse grunde forlangte Tyskland, at referencen for den pågældende standard blev trukket tilbage, eller, alternativt, at den begrænses ved at udelukke note 1 i bilag ZA.1 fra standardens anvendelsesområde, for at gøre det muligt for medlemsstaterne at indføre nationale bestemmelser for vurdering af ydeevne med hensyn til de væsentlige egenskaber, for så vidt angår frigivelse af andre farlige stoffer end formaldehyd eller pentachlorphenol (PCP).
(32)

Det fremgår af ovennævnte, at den østrigske højesteret har fortolket det andet kriterium således, at det ikke har til hensigt at begrænse konkurrencen som sådan. Det begrænser den koncessionsgivende myndigheds mulighed for at træffe en vilkårlig afgørelse. Derudover kan det udledes af den østrigske højesterets dom, at et system med tilladelser, som indeholder specifikke kriterier for at formode, at der ikke er nogen offentlig interesse i en ny lufthavn, blev skabt ud fra en antagelse om, at den nye lufthavn ville levere tjenester, som er pålidelige og af god kvalitet. Den relevante østrigske lovgivning og den østrigske højesterets fortolkning af ovennævnte andet kriterium synes reelt at afspejle en interesse i at opfylde lovgivningens mål på en konsekvent og systematisk måde. Med hensyn til denne afgørelse kan det derfor konkluderes, at betingelserne for at give tilladelse til at etablere en lufthavn i Østrig opfylder kriterierne om objektivitet, ikkeforskelsbehandling og gennemsigtighed, og at adgang til markedet for levering af lufthavnsinfrastruktur derfor retligt kan anses for at være fri.
(7)

Af disse grunde forlangte Tyskland, at referencen for den pågældende standard blev trukket tilbage, eller, alternativt, at den begrænses ved at udelukke bestemmelse 4.4 fra standardens anvendelsesområde, for at gøre det muligt for medlemsstaterne at vedtage nationale bestemmelser for vurdering af ydeevne med hensyn til de væsentlige egenskaber, for så vidt angår frigivelse af andre farlige stoffer.
(19)

En undersøgelse af de retlige bestemmelser for udstedelse af tilladelser til tørveproduktion i Finland viser, at disse tilladelser i øjeblikket gives på et ikkediskriminerende grundlag. Det kræver en miljøtilladelse at starte tørveproduktion. Skønt processen for at få en sådan tilladelse kan være meget lang (fra en til fire år), er proceduren for indrømmelse af tilladelsen og kriterierne for at indrømme den de samme for alle markedsoperatører, og derfor kan dette ikke anses for at begrænse adgangen til markedet ud fra et offentligt udbudsperspektiv. Med henblik på denne afgørelse kan muligheden for at få tilladelse til produktion af tørv retligt anses for at være fri.
(7)

I sin udtalelse bemærkede EFSA, at fermenteret sojabønneekstrakt indeholder nattokinase, der i dyr virker fibrinolytisk in vitro og trombolytisk in vivo, når det indgives parenteralt. Det er derfor nødvendigt at oplyse forbrugerne om behovet for lægetilsyn i tilfælde, hvor fermenteret sojabønneekstrakt anvendes sammen med lægemidler.
(50)

I punkt 38-42 i rammebestemmelserne stilles der krav om, at modtageren skal give modydelser for at minimere støttens konkurrencefordrejende virkning og afbøde dens skadelige virkninger for samhandelsvilkårene. Med hensyn til åbningsafgørelsens punkt 80 bemærkede Kommissionen den særegne karakter af professionel fodbold i denne henseende og foreslog en række foranstaltninger, som for professionel fodbold kunne fortolkes som modydelser inden for rammebestemmelsernes betydning, som f.eks. begrænsning af registrerede spillere inden for det nationale fodboldforbunds grænser, accept af et lavere loft over lønningerne end de almindelige standarder i sektoren, et forbud mod at betale transferomkostninger for nye spillere i en vis periode eller en stigning i aktiviteter til gavn for samfundet. Ved at acceptere et loft over antallet af spillere eller lønninger ville en klub også acceptere en konkurrencemæssig ulempe i forhold til andre klubber uden disse begrænsninger. Et forbud mod transferbetalinger begrænser valgmulighederne for nye professionelle spillere.
(2)

Formålet med protokollen er at fastlægge de finansielle og tekniske regler, der gør det muligt for Den Demokratiske Folkerepublik Algeriet at deltage i visse EU-programmer. Den i protokollen fastsatte horisontale ramme udgør en foranstaltning til økonomisk, finansielt og teknisk samarbejde, der giver adgang til bistand, navnlig finansiel bistand, der skal ydes af Unionen i medfør af EU-programmerne. Denne ramme finder kun anvendelse på EU-programmer, som de til grund for programmerne liggende retsakter giver Den Demokratiske Folkerepublik Algeriet mulighed for at deltage. Indgåelsen af protokollen medfører således ikke udøvelse af de beføjelser inden for de forskellige sektorpolitikker, som forfølges med programmerne, da disse beføjelser udøves ved programmernes oprettelse.
(1)

Udviklingen og gennemførelsen af netregler og retningslinjer er vigtig, hvis det skal lykkes at integrere det indre marked for energi fuldt ud. Den tredje energipakke (3) har skabt en institutionel ramme for udviklingen af netregler med henblik på at harmonisere de tekniske, operationelle og markedsmæssige regler for el- og gasnettene, hvor det er nødvendigt. Med dette mål for øje arbejder Agenturet for Samarbejde mellem Energireguleringsmyndigheder (»ACER«), det europæiske net af transmissionssystemoperatører (»ENTSO«) og Europa-Kommissionen tæt sammen med alle relevante interessenter.